Aisha Bridget Lemu Shahararriyar marubuciyar litattafan addinin Musulunci ce haifaffiyar Birtaniya Kuma mazauniyar birnin Minna a taraiyar Najeriya. Anhaifeta a 1940, Kumar ta karbi musulunci a 1961, ta rasu a garin minna na jahar Neja ranar 5 ga Janiru na 2019. An haifi marigayiya Bridget Aisha a garin Poole na yankin Dorset na kasar Ingila a 1940. Tana da shekara 13 da haihuwa sai ta fara tunanin sauya addininta, inda ta fara da duba addinan Hindu da na Bhudda amma basu gamsar da ita ba. Ta yi karatun jami'a a makarantar koyon al'adu da harsunan kasar Sin da na Afirka a jam'iar Landan (SOAS), inda ta karanta tarihi da al'adu da kuma harshen kasar Sin. A jami'ar ne kuma ta fara haduwa da dalibai Musulmai wadanda suka rika ba ta litattafan addinin Musulunci, kuma ba da daewa ba sai ta musulunta a shekarar 1961, a lokacin tana shekararta ta farko a jami'a. A lokacin ne ta bayar da gudunmawarta wajen kafa kungiyar dalibai Musulmai na makarantar ta SOAS a jami'ar Landan, kuma ita ce sakatariyar kungiyar ta farko.